Angensburgh

"'Angensburgh, kaupungeista suurin ja mahtavin, niin mahtava, ettei sitä mikään kaupunki voi koskaan haastaa. Valtaisan imperumin keskus sykkii koskaan pysähtymättä. Kaupunki, joka sykkii vielä vuosituhansien päästä.""- Angenstanialainen filosofi Martin Finns (1632-1701) vuonna 1689."Angensburgh "Angien kaupunki" on Angenstanian kuningaskunnan pääkaupunki ja ylivoimaisesti suurin kaupunki sekä maailman suurin kaupunki. Sen vaikutusalueella elää laskentatavasta riippuen reilut 100 miljoonaa ihmistä, mikä tekee siitä maailman suurimman kaupunkialueen sekä alueen, jossa noin joka kymmenes angenstanialainen asuu. Varsinaisen Angensburghin kaupungin rajojen sisällä asuu noin 20 miljoonaa ihmistä. Angensburgh on Angenstanian taloudellinen, kulttuurillinen ja poliittiinen keskus sekä useassa listauksessa valittu maailman tärkeimmäksi kaupungiksi. Angensburghista käytetään monesti lyhennettyä versiota Angeburg, mutta tätä versiota kaupungin nimestä käytetään vain harvoin virallisissa yhteyksissä.

Historia
Angensburgin kaupungin paikalla on sijainnut tiheää kaupunkimaista asutusta viimeistään vuodesta 800 eKr. Tuon aikaisen kaupungin koosta ja elämästä ei ole kuin arvioita, mutta todennäköisesti kyseessä oli noin 1000 asukkaan maanviljelysyhteisö. Kaupungilla oli jo muinaisista ajoista asti Angenstanian aroilla suuri etu: joen mutka, joka takasi paitsi erittäin viljavan viljelysmaan mutta ennen kaikkea joen mutkassa sijainneelle niemelle oli mahdollista perustaa linnoitus, jota oli helppo jokea hyväksi käyttäen puolustaa.

Maktabulainen sotakenraali Cossus Cluntius Major teki sotaretken Suuren erämaan yli Angenstaniaan ja valloitti Maktabun tasavallan senaatin antamalla käskyllä eteläisen Angenstanian. Maktabulaiset tiesivät jo alueen olemassaolosta kauan etukäteen ja nimittivät aluetta "Angen Stan:iksi" eli A''ngien maaksi. ''Angensburghin kaupungin paikalla sijaitsi tuolloin jo merkittävä kauppapaikka ja kaupunki, jossa asui pääasiassa maktabunsukuista kansaa, angenstanialaisia. Cossus Major nimesi valloittamistaan kaupungeistaan suurimman ja mahtavimman "Angenium":iksi joka tarkoitti muinaismaktabuksi "Angien kaupunki". Cossus Major päätti siirtää Tierra Angen eli Angenstanian provinssin pääkaupungin Angeniumiin. Maktabulaiset rakensivat kaupunkiin kylpylöitä ja sotilasleirejä, joista on vieläkin jäänteitä jäljellä. Antiikin kulta-aikana kaupungissa asui jopa 100.000 asukasta ja se oli ylivoimaisesti antiikin ajan Angenstanian suurin kaupunki.

Keskiajalla kaupunki taantui ja sen asukasluku laski jopa 10.000 ihmiseen. Se säilytti kuitenkin levottominakin aikoina keskuskaupungin asemansa sillä joen mutkassa sijaitsevaa niemeä oli helppo puolustaa. Kaupungista tuli Etelä-Angenstanian kuningaskunnan pääkaupunki 900-luvulla. Todennäköisesti kuningas Hjalmar Viisas nimesi kaupungin uudelleen 1000-luvulla "Angensburgh":iksi, joka tarkoittaa nykyangenstaniaksi "Angien kaupunkia", samaa kuin nimi Angenium. Kaupunki alkoi samoihin aikoihin elpyä ja sen väestö saavutti vuosisadan loppuun mennessä romahdusta edeltäneen tason. Kaupunki kasvoi entistäkin suuremmaksi, sillä keskiajalla kaupankäynnin voimistuessa yhä suurempi osa kaupasta keskittyi tähän aikanaan jo suureen metropoliin.

Uudella ajalla kaupungista tuli yhdistyneen Angenstanian pääkaupunki. 1600-luvulta alkaen kaupunki alkoi kasvaa räjähdysmäisesti Angenstanian uusien aluelaajennusten myötä, sillä nyt kaupungin käsityöläisille riitti resursseja ja kauppa kasvoi harppauksin. Maailman suurimman valtakunnan pääkaupunkiin alkoi keskittyä valtavasti erilaista virkamiehistöä ja porvaristoa jotka nostivat kaupungin tuona aikana suuremmaksi kuin minkään muun kaupungin aikaisemmin. 1650-luvulla kaupungissa asui 1.5 miljoonaa ihmistä ja koko sen lähialueella 10 miljoonaa ihmistä.